
Nr.779, datë 14.12.2005

Për shpronësimin, për interes publik të pronarëve të pasurive të paluajtshme, pronë private, të cilat preKen nga ndërtimi i auToStradës LushnjË-Fier (Faza e Dytë) dhe për njË ndryshim në vendimin nr.784, datë 5.11.2004 të Këshillit të Ministrave “Për shpronësimin, për interes publik, të pasurive të paluajtshme, 
pronë private, të cilat preken nga ndërtimi i auTOstradës 
lushnjË-fier (faza e parë)”

Në mbështetje të nenit 100 të Kushtetutës, të neneve 5, pika 1,  20 e 21 të ligjit nr.8561, datë 22.12.1999 “Për shpronësimet dhe marrjen në përdorim të përkohshëm të pasurisë, pronë private, për interes publik” dhe të ligjit nr.9339, datë 21.12.2004 “Për Buxhetin e Shtetit të vitit 2005”, me propozimin e Ministrit të Punëve Publike, Transportit dhe Telekomunikacionit, Këshilli i Ministrave 



Vendosi:

1. Shpronësimin për interes publik të pronarëve të pasurive të paluajtshme, pronë private, që preken nga ndërtimi i autostradës Lushnjë-Fier (faza e dytë).
2. Shpronësimi të bëhet në favor të Ministrisë së Punëve Publike, Transportit dhe Telekomunikacionit.
3. Pronarët e pasurive të paluajtshme që shpronësohen, të kompensohen në vlerë të plotë, sipas masës përkatëse, që paraqitet në tabelën, që i bashkëlidhet këtij vendimi, për sipërfaqen 207 316.853 m2 tokë arë, me vlerë 247 196 421 (dyqind e dyzet e shtatë milionë e njëqind e nëntëdhjetë e gjashtë mijë e katërqind e njëzet e një) lekë, kulturë bujqësore, me vlerë 5 564 385 (pesë milionë e pesëqind e gjashtëdhjetë e katër mijë e treqind e tetëdhjetë e pesë) lekë, dru frutorë, me vlerë 2 200 025 (dy milionë e dyqind mijë e njëzet e pesë) lekë, objekte, me vlerë 13 332 336 (trembëdhjetë milionë e treqind e tridhjetë e dy mijë e treqind e tridhjetë e gjashtë) lekë, me vlerë të përgjigjthshme 268 293 167 (dyqind e gjashtëdhjetë e tetë milionë e dyqind e nëntëdhjetë e tre mijë e njëqind e gjashtëdhjetë e shtatë) lekë.
4. Vlera e përgjithshme e shpronësimit, për fazën e dytë, prej 268 293 167 (dyqind e gjashtëdhjetë e tetë milionë e dyqind e nëntëdhjetë e tre mijë e njëqind e gjashtëdhjetë e shtatë) lekësh të përballohet, si më poshtë vijon:
a) 64 000 000 (gjashtëdhjetë e katër milionë) lekë, nga buxheti i vitit 2005, miratuar për Ministrinë e Transportit dhe Telekomunikacionit, zëri “Investime”, fonde për objektet që nuk mund të realizohen në vitin 2005, sipas tabelës nr.1, që i bashkëlidhet këtij vendimi.
b) 204 293 167 (dyqind e katër milionë e dyqind e nëntëdhjetë e tre mijë e njëqind e gjashtëdhjetë e shtatë) lekë, nga buxheti i vitit 2006 i Ministrisë së Punëve Publike, Transportit dhe Telekomunikacionit.
5. Shpronësimi të përfundojë brenda datës 30.12.2006.
6. Pronarët e listës që i bashkëlidhet këtij vendimi, për të cilët në kolonën “Shënime” është shkruar “Plotësim dokumentacioni”, “Proces regjistrimi” apo “Proces gjyqësor”, do ta marrin shpërblimin, për efekt shpronësimi, pasi të jenë pajisur me dokumentacionin e plotë ligjor nga zyra e regjistrimit të pasurive të paluajtshme. Deri në atë çast paratë do të jenë të bllokuara në bankë.
7. Në numrin rendor 124 të tabelës që i bashkëlidhet  vendimit nr.784, datë 5.11.2004 të Këshillit të Ministrave “Për shpronësimin, për interes publik, të pasurive të paluajtshme, që preken nga ndërtimi i autostradës Lushnjë –Fier (faza e parë)”, emri “Jorgo Sabri Hatija” zëvendësohet me “Kristaq Themi Allkanjari”.
8. Ngarkohet Ministria e Punëve Publike, Transportit dhe Telekomunikacionit për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

Kryeministri
Sali Berisha

